钦定古今图书集成/明伦汇编/交谊典/第047卷 > 《虞舜卿送橙酒》李纯甫
## 钦定古今图书集成/明伦汇编/交谊典/第047卷 > 《虞舜卿送橙酒》李纯甫

屏山持律不作诗，砚尘笔秃萦蛛丝。枯肠燥吻思戛
戛，法当以酒疏瀹之。何物督邮风味恶，掁触闲愁无
处著。苦思新酿压橙香，世间那有扬州鹤。乞诗送酒
并柴门，瀛洲仙裔令公孙。肺肠愤痒芒角出，倾泻长
句如翻盆。怪汝胸中云梦大，老我眼皮危塞破。径呼
短李与黔王，快取锦囊收玉唾。